ང་རང་ཚོ་བོད་པ་ལ་ཆ་བཞག་ན་རྩ་བའི་བོད་སྐད་འདི་སྐྱོ་པོ་གཏན་ནས་མིན།དཔེར་ན།ནང་པ་སངས་རྒྱས་པའི་ཆོས་ཀྱི་ཐོག་ལ་ལེགས་སྦྱར་གྱི་སྐད་དེ་གནའ་བོའི་སྐད་ཡིག་རྙིང་ཤོས་ཤིག་དང༌།སྐད་ཡིག་ཕྱུག་པོ་ཞིག་ཏུ་བརྩི་བཞིན་ཡོད།སྐད་ཡིག་ཕྱུག་པོར་བརྩིས་པ་དེའི་ཐོག་ནས་བཤད་པའི་ནང་པའི་ལྟ་བ་དང༌།གྲུབ་མཐའི་སྐོར་ཡོངས་སུ་རྫོགས་པ་བོད་སྐད་ཀྱི་ནང་ནས་བཤད་ཐུབ་ཀྱི་ཡོད།འཛམ་བུ་གླིང་འདིའི་སྒང་ལ་ཡི་གེ་རྙིང་ཤོས་ཀྱི་གྲས་བཅུ་གྲངས་ཤིག་ཡོད་པའི་ནང་ལ་བོད་པའི་ཡི་གེ་འདི་ཡང་བགྲང་གི་འདུགརྩ་བའི་ཆ་ནས་ང་རང་ཚོ་བོད་པའི་སྐད་ཡིག་ཕྱུག་པོ་ཡིན་པ་གསལ་པོ་རེད།དེང་དུས་ཀྱི་སློབ་ཚན་རིགས་ཁག་མང་པོ་ཞིག་གི་ནང་ལ་བོད་པའི་སྐད་བེད་སྤྱོད་བྱེད་རྒྱུའི་གོ་སྐབས་མ་བྱུང་བས་ཡར་རྒྱས་མ་ཕྱིན་པར་བསྡད་པ་མ་གཏོགས།རྩ་བ་བོད་པའི་སྐད་ཡིག་གི་ཐོག་ནས་དེང་དུས་ཀྱི་སློབ་ཚན་ག་རེ་ཡིན་ནའང་བསླབ་ཐུབ་པའི་ནུས་པ་ཡོད་པར་དེ་དུས་ནས་ངས་ཡིད་ཆེས་བྱས་ཏེ་འབད་རྩོལ་བྱས་པ་རེད།ཡིན་ན་ཡང་སྐབས་དེར་མི་ཁག་གཅིག་གི་བསམ་ཚུལ་ལ་དེ་ཁག་པོ་བྱས་མི་ཡོང་ངམ།ཕབ་སྒྱུར་གྲ་འགྲིགས་པོ་མ་བྱུང་ན་རྩ་བའི་ཤེས་ཡོན་ཐོག་ལ་འཐུས་ཤོར་ཕྱིན་མི་ཡོང་ངམ་ཞེས་དེ་མུར་སྤྱི་ས་བར་ས་བྱས་ནས་ལུས་པ་རེད།ད་ཆ་འདི་ལོ་བུ་གསོ་ཁང་གི་ཁོངས་ནས་ལག་ལེན་བཀལ་བ་དང༌།ང་ཚོའི་སློབ་གྲྭ་ཡོངས་རྫོགས་ལ་འཛིན་གྲྭ་གང་ལ་གང་འཚམ་བར་དུ་བོད་སྐད་ཀྱི་ཐོག་ནས་སློབ་ཚན་ཆ་ཚང་བསླབ་རྒྱུའི་འཆར་གཞི་ཡོད་པ་འདི་ང་ཚོ་སྤོབས་པ་སྐྱེས་འོས་པ་ཞིག་རེད།ཡག་པོ་བྱུང་འདུགགང་ལྟར་ལས་ཀ་འདི་བྱེད་དགོས་ངེས་ཅན་ཞིག་རེད།